**ПОКАНА**

Асоциация за развитие на София Ви кани на **интерактивен семинар на тема** противодействие на речта на омразата в интернет и създаване на позитивни послания.

**Дата : 23.11.2017**

**Час : 10:00 – до 16:00ч.**

**Място : София, улица Париж 1**, http://bit.ly/2h3i2Rk

През септември 2016 година започнахме работа по двугодишен проект Коалиция от посланици за противодействие на езика на омразата в интернет, съфинансиран от Европейската комисия – ГД „Правосъдие”.

Основната ни цел заедно с партньорите ни от още 6 европейски държави е да подкрепим коалиция от хора, институции и организации от цяла Европа, които да се противопоставят на онлайн езика на омразата, но не с омраза и насилие, а с позитивност и създаване на среда на толерантност и приемане. Искаме да допринесем за създаване на общност от хора, които да защитават правата на всеки човек да бъде приеман в обществото независимо от своята раса, етнос, пол, сексуалност, религия, националност. Повече за възможностите за противодействие на речта на омразата, можете да прочете на многоезичната платформа, която създадохме [www.positivemessengers.net](http://www.positivemessengers.net).

**Искаме да ви поканим да се присъедините към нашата Коалиция от позитивни говорители. За целта организираме интерактивен семинар,** на който да обсъдим възможностите за противодествие на речта на омразата, разпространявана в интернет, добри практики от други европейски държави, които бихме могли да приложим и в България. Заедно да създадем позитивни дискурси, и инструменти, които ще ни дадат възможност да ограничим речта на омразата онлайн.

**10.00 – 10.15** Проектът “Коалиция от посланици за противопоставяне на речта на омразата в интернет” накратко

***Светлана Ломева***, директор на Асоциация за развитие на София

**10.15 - 10.45** Езикът на омразата в интернет и свободата на словото

***Георги Лозанов***, журналистически факултет, СУ “Св. Климент Охридски”

**10.45 – 11.00** Въпроси и отговори

**11.00 – 11.20** Отговорността на медиите и безопасната интернет среда, свободна от омраза

***Надя Обретенова***, журналист, БНТ

**11.20 – 11.40** Практическо упражнение: разделяне на участниците на групи

- пренаписване на новини с гръмки негативни заглавия (кафе пауза по време на работата на групи)

**11.40 – 12.00** Представяне на добрите новини и дискусия

**12.00 – 13.00** Дизайн мислене упражнение: иновативни идеи за противодействие на речта на омразата в интернет

**13.00 – 14.30** Работа с Мулти култи колектив и създаване на позитивни послания

***Бистра Иванова***, председател на Мулти култи колектив

Ако имате мнение по тези важни въпроси или искате да научите повече, ще се радваме да се видим на семинара.   
  
Можете да се регистрирате с име, телефонен номер и няколко думи за интереса ви към темата, както и с какво се занимавате на имейл адрес: [office@sofia-da.eu](mailto:office@sofia-da.eu).   
Краен срок за регистрация: **20 ноември 2017г.**   
Максимален брой участници – **35 човека.**

*Асоциация за развитие на София е водещ партньор по двугодишен проект –* ***Коалиция от посланици за противодействие на езика на омразата в интернет****, съфинансиран от Европейската комисия- ГД “Правосъдие”. Проектът се изпълнява от консорциум, съставен от 8 организации от 7 страни: Асоциация за развитие на София (България) – водещ партньор, Libera Università di Lingue e Comunicazione IULM - IUL (Италия), the Languages Company (Великобритания), Center for Peace (Хърватска), People in Need (Чешка република), Asociația Divers (Румъния), Associazione FORMA.Azione (Италия) и Municipality of Agii Anargiri-Kamatero (Гърция).*